በቂና አስፈላጊ

በስነ አምክንዮ  "በቂ" እና "አስፈላጊ" የሚሉት ቃላቶች በጣም የጠራ ትጓሜና አጠቃቀም አላቸው።

 አስፈላጊ ሁኔታ 
መጀመሪያ ምሳሌዎችን እንይ፡
  ለማየት አይን አስፈላጊ ነው   -- ሲተረጎም፣ ለማየት የአይን መኖር መሟላት አለበት። በሌላ አነጋገር አይን ከሌለ ማየት አይቻልም።
  አባት ለመሆን ወንደ መሆኑ  አስፈላጊ  ነው።    -- ሲተረጎም የመጀመሪያው ድንጋጌ (አባትነት) እውነት እንዲሆን  የጾታው ወንድ መሆን መሟላት አለበት። 

P የተባለ አረፍተ ነገር (ድንጋጌ)   Q ለተባለ ድንጋጌ እውነት መሆን አስፈላጊ ነው ከተባለ  በግልባጭ ሲተረጎም "P እውነት እንዲሆን የግዴታ Q እውነት መሆን አለበት ," ወይም " P ውሸት ከሆነ Q ም ውሸት ነው" እንደማለት ይቆጠራል።  ለምሳሌ ማየት በQ  ቢወከልና አይን  በP ቢወከል፣ P  ለመሆን Q አስፈላጊ ነው።   Q ከሆነ (ከታየ)፣  P እውነት ነው ማለት ነው  (አይን አለ)።

ይህ ጉዳይ በሂሳብ ጥናት በቀላሉ እንደዚህ ይጻፋል፡  (Q => P),   ትርጉሙም  P የ"Q " መዘዝ ነው ማለት ነው። ወይም በሌላ አነጋገር Q እውን ሲሆን   Pን ያመላክታል ማለት ነው።  ምሳሌ፡ እይታ => አይን መኖር ፤ እይታ መፈጠሩ አይን መኖርን ያመላክታል። ወይም ደግሞ አይን መኖር የእይታ መዘዝ ነው።

 በቂ ሁኔታ  
ምሳሌዎች፡
 እንስሳ ለመሆን ድመት መሆን በቂ ነው  -- ሲተረጎም፡ አንድ ነገር ድመት መሆኑን ካረጋገጥን እንስሳ መሆኑ  አያጠራጥርም
  አሜሪካዊ ለመሆን አሜሪካ መወለድ በቂ ነው -- ሲተረጎም፡ አንድ ሰው አሜሪካ ከተወለደ አሜሪካዊ መሆኑ አያጠራጥርም

P የተባለ አረፍተ ነገር Q የተባለ አረፍተ ነገር እውነት እንዲሆን በቂ ፣  ነው ካልን   P እውነት መሆኑ ብቻ Qን እውነት ያደርገዋል።  በሌላ ጎን P ውሸት ቢሆን  Q ውሸት ነው ለማለት በቂ ማስረጃ የለንም። በሌላ አነገጋገር  " P ከሆነ Q" ወይም ደግሞ  "P =>  Q,"  በሚል ሲያጥር፣  " የP  መሆን  Qን ያመላክታል" ማለት ነው። ከዚህ አንጻር Q የP መዘዝ ነው ማለት ነው።

 ሂሳባዊ ግንኙነት 
በሂሳብ ጥናት "በቂ" እና "አስፈላጊ" የተገላቢጦሽ ግንኙነት አላቸው። ለQ፣  P አስፈላጊ ከሆነ፣ ለP፣ Q በቂ ነው ማለት ነው። ምሳሌ፡ ድመት ለመሆን እንስሳ መሆን አስፈላጊ ሲሆን፣  በአንጻሩ እንስሳ ለመሆን ድመት መሆን በቂ ነው።

 በቂና አስፈላጊ 
P ፣ ለ Q በቂና አስፈላጊ ነው ካልን  ትርጉሙ  "P ከሆነ Q እንዲሁም  Q ከሆነ P" ወይም ባጭሩ "P ከሆነና ከሆነ ብቻ Q" እንደማለት ነው። በሂሳብ ሲጻፍ P <=> Q ማለት ነው። P ና Q በዚህ ወቅት ምንም ልዩነት የላቸውም፣ አንድ ናቸው ማለት ይቻላል።

ምሳሌዎች:
 ፀሐይ ለመባል ለምድር በጣም ቅርብ የሆነች ኮኮብ መሆን በቂና አስፈላጊ ነው --- ትርጉሙ  ለምድር ከጸሃይ የሚቀርብ ኮኮብ ስሌለ፣ ይህ አረፍተ ነገር ትክክል ነው ማለት ነው ።

መደብ:ፍልስፍና
መደብ:ጥገኛ አምክንዮ